Ekipa Ski kluba “Zenica 2010” učestvuje na Kupu “Srebrena lisica”

Takmičenja iz kalendara Ski saveza BiH nastavljaju se ovog vikenda.

Nakon odličnog nastupa na Otvorenom prvenstvu „Jahora Pale“, ekipa Ski kluba “Zenica 2010” vozit će na Kupu “Srebrena lisica” u organizaciji Ski kluba “Bjelašnica”. Prvog dana takmičenja u subotu 23. januara na programu je disciplina slalom, a prijavljene su dvije skijašice: Dajra Duraković i Tajra Šahbazović, one će učestvovati na kupu i dan kasnije 24. januara u disciplini veleslalom.

Na listi prijavljenih su još: Imran Berberović, Luka Dodik, Erik Smajlović, Ena Blažević, Iman Fazlihodžić, Dalija Duraković i Faris Fazlihodžić.

Disciplina slalom će biti noćna trka sa početkom u 19 sati, a na prvom ovogodišnjem takmičenju u alpskom skijanju, najbolji rezultat u Ski kluba “Zenica 2010” rezultat ostvarila je Dajra Duraković, koja je osvojila prvo mjesto u slalomu dok je bila druga u veleslalomu.